മാർട്ടിന ബെർഗ്മാൻ-ഓസ്റ്റർബർഗ്

സ്വീഡിഷ് വംശജയായ ശാരീരിക വിദ്യാഭ്യാസ ഇൻസ്ട്രക്ടറും സ്ത്രീകളുടെ വോട്ടവകാശ അഭിഭാഷകയുമായിരുന്നു മാർട്ടിന സോഫിയ ഹെലീന ബെർഗ്മാൻ-ഓസ്റ്റർബർഗ് (നീ ബെർഗ്മാൻ; 7 ഒക്ടോബർ 1849 - 29 ജൂലൈ 1915)Westrin, p. 194 . സ്റ്റോക്ക്ഹോമിൽ ജിംനാസ്റ്റിക്സ് പഠിച്ച ശേഷം അവർ ലണ്ടനിലേക്ക് മാറി. അവിടെ ഇംഗ്ലണ്ടിൽ ആദ്യത്തെ ഫിസിക്കൽ എഡ്യൂക്കേഷൻ ഇൻസ്ട്രക്ടർ കോളേജ് സ്ഥാപിച്ചു. അതിൽ സ്ത്രീകളെ മാത്രം പ്രവേശിപ്പിച്ചു. ഇംഗ്ലീഷ് സ്കൂൾ പാഠ്യപദ്ധതിയിൽ ഒരു മുഴുവൻ വിഷയമായി ശാരീരിക വിദ്യാഭ്യാസം പഠിപ്പിക്കുന്നതിന് ബെർഗ്മാൻ-ഓസ്റ്റർബർഗ് തുടക്കമിട്ടു. സ്വീഡിഷ് ശൈലിയിലുള്ള ജിംനാസ്റ്റിക്സ് (ജർമ്മൻ മോഡലിന് വിരുദ്ധമായി) അതിന്റെ കാതൽ ആയിരുന്നു. സ്‌പോർട്‌സ് കളിക്കുന്ന സ്ത്രീകൾ ജിംസ്‌ലിപ്സ് ധരിക്കണമെന്നും അവർ വാദിച്ചു. കൂടാതെ നെറ്റ്ബോളിന്റെ ആദ്യകാല വികസനത്തിൽ അവർ പ്രധാന പങ്കുവഹിച്ചു. സ്ത്രീ വിമോചനത്തിന്റെ വക്താവായിരുന്നു ബെർഗ്മാൻ-ഓസ്റ്റർബർഗ്. കായികരംഗത്തും വിദ്യാഭ്യാസത്തിലും സജീവമായിരിക്കാൻ സ്ത്രീകളെ നേരിട്ട് പ്രോത്സാഹിപ്പിക്കുകയും അവരുടെ സ്വദേശമായ സ്വീഡനിലെ വനിതാ വിമോചന സംഘടനകൾക്ക് പണം സംഭാവന ചെയ്യുകയും ചെയ്തു. അവരുടെ നിരവധി വിദ്യാർത്ഥികൾ ലിംഗ് അസോസിയേഷൻ സ്ഥാപിച്ചു. പിന്നീട് ഇത് യുണൈറ്റഡ് കിംഗ്ഡത്തിന്റെ ഫിസിക്കൽ എഡ്യൂക്കേഷൻ അസോസിയേഷനായി.
 ആദ്യകാല ജീവിതവും കരിയറും  
മാർട്ടിന ബെർഗ്മാൻ-ഓസ്റ്റർബെർഗ് 1849 ഒക്ടോബർ 7 ന് സ്വീഡനിലെ മാൽമഹസ് കൗണ്ടിയിലെ (ഇപ്പോൾ സ്കീൻ കൗണ്ടിയുടെ ഭാഗമായ) ഒരു കാർഷിക സമൂഹത്തിൽ ഹമ്മർലുണ്ടയിൽ ജനിച്ചു. ഒരു കർഷകനായ കാൾ ബെർഗ്മാൻ, ബെറ്റി ലണ്ട്ഗ്രെൻ എന്നിവരായിരുന്നു അവരുടെ മാതാപിതാക്കൾ. അവർക്ക് രണ്ട് സഹോദരന്മാരും ഉണ്ടായിരുന്നു. അവർ രണ്ടുപേരും ചെറുപ്പത്തിൽ തന്നെ മരിച്ചു. മൂന്ന് സഹോദരിമാർ ഒടുവിൽ വിദേശത്ത് സ്ഥിരതാമസമാക്കി. Fehn, p. 128  വീട്ടിൽ നിന്ന് സ്വകാര്യ വിദ്യാഭ്യാസം നേടിയ ശേഷം, 1870 മുതൽ 1873 വരെ ഗൃഹാദ്ധ്യാപികയായി ജോലി ചെയ്തു. 1874 മുതൽ 1877 വരെ നോർഡിസ്ക് ഫാമിലിജെബോക്ക് ലൈബ്രേറിയനായി ജോലി ചെയ്തു. അവിടെ തന്റെ ഭാവി ഭർത്താവിനെ കണ്ടുമുട്ടി. Aldrich and Gordon, p. 24; Fehn, p. 128; Westrin, p. 194

1879-ൽ, സ്റ്റോക്ക്ഹോമിലെ റോയൽ സെൻട്രൽ ജിംനാസ്റ്റിക്സ് ഇൻസ്റ്റിറ്റ്യൂട്ടിൽ പെഡഗോഗിക്കൽ, മെഡിക്കൽ ജിംനാസ്റ്റിക്സ് പഠിച്ചുകൊണ്ട് അവർ രണ്ടുവർഷത്തെ കോഴ്സ് ആരംഭിച്ചു. പെഹർ ഹെൻറിക് ലിംഗ് വികസിപ്പിച്ചെടുത്ത സ്വീഡിഷ് ജിംനാസ്റ്റിക് സമ്പ്രദായത്തിലാണ് അവർ പരിശീലനം നേടിയത്.Aldrich and Gordon, p. 24  അവരുടെ ജിംനാസ്റ്റിക്സ് പഠനം അവളെ ഇംഗ്ലണ്ട്, ഫ്രാൻസ്, ജർമ്മനി, സ്വിറ്റ്സർലൻഡ് എന്നിവിടങ്ങളിലേക്കും കൊണ്ടുപോയി.  അവർ 1881-ൽ ബിരുദം നേടി പിന്നീട് ആ വർഷം ലണ്ടനിലേക്ക് മാറി.
 ലണ്ടൻ സ്കൂൾ ബോർഡ് 
1881-ൽ ലണ്ടൻ സ്കൂൾ ബോർഡിൽ പെൺകുട്ടികളുടെയും ശിശുക്കളുടെയും സ്കൂളുകളിൽ ലേഡി സൂപ്രണ്ട് ഓഫ് ഫിസിക്കൽ എക്സർസൈസായി ബെർഗ്മാൻ-ഓസ്റ്റർബർഗ് നിയമിതനായി. പതിനൊന്ന് വർഷം മുമ്പ്, എലിമെന്ററി എജ്യുക്കേഷൻ ആക്റ്റ് 1870 ഇംഗ്ലണ്ടിൽ സാർവത്രിക പ്രാഥമിക വിദ്യാഭ്യാസം നൽകുകയും കായിക പരിശീലനം നൽകുന്നതിന് സർക്കാർ ഗ്രാന്റുകൾ സ്വീകരിക്കാൻ സ്കൂളുകളെ അനുവദിക്കുകയും ചെയ്തിരുന്നു. എന്നാൽ അക്കാലത്ത്, മിക്ക സ്കൂളുകളുടെയും പാഠ്യപദ്ധതിയിൽ ശാരീരിക വിദ്യാഭ്യാസം (അല്ലെങ്കിൽ "ശാരീരിക പരിശീലനം") ഒരു വിഷയമായി പഠിപ്പിച്ചിരുന്നില്ല. McCrone (1991), p. 161; Donovan et al., p. 18പബ്ലിക് സ്കൂളുകളിൽ ആൺകുട്ടികളെ മിലിട്ടറി ഡ്രിൽ പഠിപ്പിച്ചു. അതേസമയം സ്വകാര്യ സ്ഥാപനങ്ങൾ ജർമ്മൻ ശൈലിയിലുള്ള ജിംനാസ്റ്റിക്സ് പഠിപ്പിച്ചു. അത് ഉപകരണ അധിഷ്ഠിതവും താളാത്മകവുമായ വ്യായാമങ്ങൾക്ക് ഊന്നൽ നൽകി. അല്ലെങ്കിൽ അനാട്ടമി അടിസ്ഥാനമാക്കിയുള്ള റെജിമെന്റഡ് ഡ്രില്ലുകളും ചികിത്സാ വ്യായാമങ്ങളും ഉപയോഗിക്കുന്ന സ്വീഡിഷ് ശൈലിയിലുള്ള ജിംനാസ്റ്റിക്സും.McCrone (1988), pp 101–104. For a comparison of the two styles, see Battle of the Systems. 1873-ൽ ഗ്ലാഡ്‌സ്റ്റോൺ ഗവൺമെന്റ് പെൺകുട്ടികൾക്ക് ശാരീരിക പരിശീലനം അനുവദിച്ചു. മൂന്ന് വർഷത്തിനുള്ളിൽ ലണ്ടൻ സ്‌കൂൾ ബോർഡിലെ പ്രാഥമിക വിദ്യാലയങ്ങളിലെ പെൺകുട്ടികൾക്ക് ഇത് നിർബന്ധമാക്കി.McCrone (1991), p. 161

ലണ്ടൻ സ്കൂൾ ബോർഡിലെ സൂപ്രണ്ട് സ്ഥാനം ആദ്യമായി സ്ഥാപിതമായത് 1878-ലാണ്. അക്കാലത്ത് ഇംഗ്ലീഷ് അധ്യാപകർക്ക് മതിയായ യോഗ്യതകൾ ഇല്ലാതിരുന്നതിനാൽ, ബർഗ്മാൻ-ഓസ്റ്റർബെർഗിനെപ്പോലെ സ്റ്റോക്ക്ഹോമിലെ റോയൽ സെൻട്രൽ ജിംനാസ്റ്റിക്സ് ഇൻസ്റ്റിറ്റ്യൂട്ടിൽ പരിശീലനം നേടിയ കോൺകോർഡിയ ലോഫ്വിംഗ് എന്ന സ്വീഡൻ സ്വദേശിയാണ് ആദ്യമായി നിയമിതനായത്. McCrone (1988), p. 104 അവർ സ്വീഡിഷ് ജിംനാസ്റ്റിക്സിനെ വാദിക്കുകയും പെൺകുട്ടികളുടെ സ്കൂളുകളിൽ അത് അവതരിപ്പിക്കുകയും ചെയ്തു. ഒരു വർഷം കഴിഞ്ഞപ്പോൾ അവൾക്ക് 600 അപേക്ഷകൾ ലഭിച്ചു.Hargreaves (1997), p. 69  1881-ൽ ലോഫ്വിംഗ് സ്ഥാനമൊഴിഞ്ഞപ്പോൾ,അവളുടെ പിൻഗാമിയായി ബെർഗ്മാൻ-ഓസ്റ്റർബർഗിനെ നിയമിച്ചു.

 അവലംബം

 ഗ്രന്ഥസൂചിക






















 കൂടുതൽ വായനയ്ക്ക് 



 Ottosson, Anders.  

 പുറംകണ്ണികൾ 
 The Bergman Österberg Union Archive at the University of Greenwich

വർഗ്ഗം:1849-ൽ ജനിച്ചവർ
വർഗ്ഗം:1915-ൽ മരിച്ചവർ